**ИРГЭДИЙН ТӨЛӨӨЛӨГЧДИЙН ХУРЛААС ТӨЛӨӨЛЛИЙН БОЛОН ХЯНАЛТЫН ЧИГ ҮҮРГЭЭ ҮР ДҮНТЭЙ ХЭРЭГЖҮҮЛЭХ САНАЛ, САНААЧИЛГЫГ ДЭМЖИХ ТЭТГЭЛЭГТ ХӨТӨЛБӨРИЙН УДИРДАМЖ**

**1. Удиртгал**

Иргэдийн Төлөөлөгчдийн Хурал нь орон нутгийн иргэд, сонгогчдынхоо ашиг сонирхлыг төлөөлөх, нутаг орныхоо эдийн засаг нийгмийн асуудлаар тогтоол, шийдвэр, санал дүгнэлт гаргах, асуудал дэвшүүлэх, иргэдийн өмнөөс гүйцэтгэх засаглалын үйл ажиллагаанд хяналт тавих чиг үүргийг хуулиар хүлээсэн байгууллага юм.

Сонгогдсон төлөөлөгчид нь иргэд, иргэний нийгмийн байгууллага, бизнесийн бүлгийн дуу хоолой болж, доороос гарч байгаа саналыг орон нутгийн шийдвэр, төлөвлөлт, төсөвт үр нөлөөтэй, шударгаар тусгах, төрийн үйлчилгээ, нутгийн захиргааны ажлын үр дүнгийн талаарх гомдлыг хүлээн авч шийдвэрлэх, нутгийн удирдлагын үйл ажиллагааны талаар иргэдэд мэдээлэл өгөх замаар ил тод байдлыг хангах, иргэдийн өмнө хариуцан тайлагнахад чухал үүрэгтэй. Нутгийн захиргааны үйл ажиллагаа, төрийн санхүүгийн менежмент, үйлчилгээнд хяналт тавих утгаараа ИТХ нь орон нутгийн түвшин дэх хариуцлагын тогтолцоонд чухал үүрэг гүйцэтгэдэг.

Засаг даргын мөрийн хөтөлбөр, төсвийн гүйцэтгэл, боловсрол, эрүүл мэндийн чиглэлээр тухайн нутаг дэвсгэрт хэрэгжиж байгаа хөтөлбөр, төлөвлөгөөний хэрэгжилтэд хяналт тавих үүргийг салбарын хуулиудаар шат, шатны ИТХ, баг хорооны ИНХ-д ногдуулсан байдаг. Гэвч ихэнх тохиолдолд бүх шатны Хурлын байгууллагад дээрх үндсэн чиг үүргээ хэрэгжүүлэхэд шаардагдах төсөв хөрөнгийг төсөвт нь суулгаж өгдөггүй.

Хурлын байгуулагууд дотоод бүтцийн нэгжээрээ дамжуулан хяналт хийх, ажлын хэсэг байгуулах, орон нутаг дахь төрийн үйлчилгээний байгууллагуудын үйл ажиллагааны явцын болон гүйцэтгэлийн тайланг хэлэлцэх зэргээр хяналтын чиг үүргээ янз бүрийн арга замаар хэрэгжүүлж байгаа ч санхүү, хүний нөөц байхгүйгээс үйлчилгээнд хяналт тавих асуудал сул байдаг.

Иймд ИТХ, түүний дотоод бүтцийн нэгжээс хяналтын болон төлөөллийн чиг үүргээ хэрэгжүүлэх сайн туршлагыг хөхүүлэн дэмжих үүднээс төслийн хүрээнд өрсөлдөөнт сонгон шалгаруулалтын үндсэн дээр тэтгэлэгт хөтөлбөр хэрэгжүүлж байна.

**2. Зорилго**

ИТХ түүний дотоод бүтцийн нэгжээс хяналтын болон төлөөллийн чиг үүргээ үр дүнтэй хэрэгжүүлэх санал, санаачилгыг дэмжиж, сайн туршлагыг үндэсний хэмжээнд дэлгэрүүлэх замаар ИТХ, түүний дотоод бүтцийн нэгж, төлөөлөгчдийг чадавхжуулах, засаглалын чанарыг сайжруулахад хувь нэмэр оруулах

**3. Онцлох чиглэл**

Тэтгэлэг хүсэгч ИТХ нь дараах чиглэлийн хүрээнд төслийн саналаа боловсруулж ирүүлнэ.

Оролцоог хангах:

* Орон нутгийн эмэгтэйчүүд, залуучуудын онцлог хэрэгцээ, ашиг сонирхлыг ИТХ-аас баталж байгаа бодлого, шийдвэр, төсөв, төлөвлөгөө, үйл ажиллагааны мөрийн хөтөлбөрт тусгах зорилгоор хурлын үйл ажиллагаанд тэднийг татан оролцуулах
* Захиргааны хэм хэмжээний акт боловсруулах, төлөвлөлт хийх үйл явцад Захиргааны ерөнхий хуульд заасан иргэдийн оролцоог хангах шаардлагуудыг хэрэгжүүлэх

Хяналт тавих:

* Орон нутагт боловсрол, эрүүл мэндийн чиглэлээр үзүүлж буй төрийн үйлчилгээний чанар, хүртээмж, хүрэлцээтэй байдалд хяналт шинжилгээ хийх
* Байгаль орчныг хамгаалах хууль тогтоомж, Засгийн газрын шийдвэрийн биелэлтэд хяналт тавих
1. **Шалгуур үзүүлэлт**
* Тэтгэлэг хүсэгч нь аймаг, дүүрэг, сумын ИТХ, түүний дотоод бүтцийн нэгж байх;
* ИТХ, түүний дотоод бүтцийн нэгжээс хууль тогтоомжид заасны дагуу хяналт тавих, иргэдийн оролцоог хангах, ил тод байдлыг сайжруулах зорилгыг агуулсан эсэх;
* Дээрх чиглэлээр орон нутгийн түвшинд хэрэглэх аргачлалыг бий болгох эсхүл боловсронгуй болгохоор зорьсон эсэх;
* Бүтээлч буюу тулгамдсан асуудлыг шийдэх бодитой, шинэлэг арга зүй, аргачлалыг санал болгосон эсэх;
* Санал нь тухайн ИТХ түүний дотоод бүтцийн нэгжийн үйл ажиллагаанд цаашид тогтвортой, үргэлжлэн хэрэгжих нөхцөл, боломжтой эсэх;
* Төлөвлөж буй үйл ажиллагаа, хэрэгжүүлэх багийн бүрэлдэхүүнд жендэрийн эрх тэгш байдал, нийгмийн бүлгүүдийн төлөөллийг харгалзсан эсэх;
* Хэрэгжүүлэхэд учирч болох бэрхшээл, эрсдлийг тооцож, хэрхэн давах арга замыг тодорхойлсон эсэх;
* Иргэдийн өөрийнх нь санаачилга, сайн дурын үйл ажиллагааг дэмжсэн, тэднийг идэвхжүүлэх зорилготой мөн иргэний нийгмийн байгууллага (ялангуяа орон нутгийн)-тай хамтран ажиллах бол давуу тал гэж үзэх бөгөөд;
* Өмнө нь тэтгэлэгт хөтөлбөрт хамрагдаж байгаагүй ИТХ-уудын саналыг сонгон шалгаруулалтад онцгойлон авч үзнэ.
* Тэтгэлэгт хөтөлбөр нь эд хөрөнгө, тоног төхөөрөмж худалдан авах, урсгал зардал санхүүжүүлэхгүй.
1. **Тэтгэлгийг хэрэгжүүлэгч ИТХ, түүний дотоод бүтцийн нэгжийн хүлээх үүрэг**
	1. Санхүүжилтийг зөвхөн тэтгэлэгт хөтөлбөрийн зорилгод нийцсэн үйл ажиллагаанд зарцуулна.
	2. Сар бүрийн ажлын төлөвлөгөөг гаргаж, хэрэгжүүлсэн үйл ажиллагааны талаар тайланг төслийн нэгжид ирүүлнэ.
	3. Санхүүгийн дүрэм журмыг баримтлан ажиллаж, зарцуулалтын мэдээллийг 2 сар тутам төслийн нэгжид бичгээр ирүүлнэ.
	4. Тэтгэлэгт хөтөлбөрийн хүрээнд хийгдэж буй үйл ажиллагаа, түүний үр дүнгийн талаарх мэдээллийг ИТХ түүний дотоод бүтцийн нэгжээс олон нийтэд хүргэж ажиллана ([www.khural.mn](http://www.khural.mn) цахим хуудсанд тухай бүр мэдээллийг шинэчлэх ажил үүнд мөн хамаарна).
2. **Хүрэх үр дүн**
	1. Тэтгэлэгт хөтөлбөрийг хэрэгжүүлэгч ИТХ нь тухайн орон нутгийн эмэгтэйчүүд, залуучуудаас гарсан санал, санаачлага, дуу хоолойг орон нутгийн бодлого, шийдвэрт тусгах үр дүнтэй, тогтвортой, үндэсний хэмжээнд сайн туршлага, жишиг болохуйц санал, санаачилгыг дэвшүүлж, хэрэгжүүлсэн байна.
	2. Эдгээр бүлэгт чиглэсэн төрийн бодлого, хөтөлбөрийн хэрэгжилтийн байдалд мэргэшсэн төрийн бус байгууллагатай хамтран хяналт, мониторинг хийж, хэрэгжихгүй байгаа учир шалтгаан, саад бэрхшээлийг тодорхойлон, хэрхэн шийдвэрлэх талаар санал, зөвлөмж боловсруулж, орон нутгийн холбогдох байгууллагуудад танилцуулсан байна. Сайн хэрэгжсэн нь тогтоогдсон бол үүнд нөлөөлсөн хүчин зүйл, арга аргачлалыг судлан баримтжуулж, туршлагыг дэлгэрүүлэх арга замын талаар санал тусгасан байна.
	3. Дээр дурдсан буюу i болон ii-т заасан зорилгоор ИТХ-ын үйл ажиллагаанд тогтвортой мөрдөгдөх журам, аргачлал, тайлагнах, үр дүнг үнэлж тооцох загвар, дараагийн төлөвлөлт, төсвийн хэлэлцүүлэгт тусгах аргачлал зэргийг боловсруулан баталж, үйл ажиллагаандаа нэвтрүүлсэн байна.
	4. Холбогдох албан тушаалтнууд, иргэдэд мэдлэг, мэдээлэл олгож, чадавхжуулах үйл ажиллагаа хийгдэнэ.
3. **Тэтгэлэгт хөтөлбөрт хамрагдах төсөл боловсруулахдаа дараах загварыг баримтална.**

***ИТХ-аас хяналтын болон төлөөллийн чиг үүргээ үр дүнтэй хэрэгжүүлэх***

***санал, санаачилгыг дэмжих тэтгэлэгт хөтөлбөрт ирүүлэх***

***саналын жишиг загвар***

|  |  |
| --- | --- |
| **Төслийн нэр** |  |
| **Танилцуулга** | *Төсөл боловсруулсан, хэрэгжүүлэгч ИТХ, түүний дотоод бүтцийн нэгжийн товч танилцуулга, оролцогчдын талаарх мэдээлэл, хариуцан ажиллах багийн бүрэлдэхүүн (өмнө нь тэтгэлэгт хөтөлбөрт хамрагдаж байсан бол тэр тухай дурдана)* |
| **Үндэслэл** | *Ямар шаардлага хэрэгцээнд үндэслэж байгаа, ямар бэрхшээл, асуудлыг шийдвэрлэх, “Монгол Улсын төлөөллийн байгууллагыг бэхжүүлэх нь” төслийн зорилготой хэрхэн уялдаж байгааг тодорхойлно.* |
| **Зорилго зорилт,** **хүрэх үр дүн**  | *Сонгон авсан чиглэлээр төслийн саналын хамрах асуудал, зорилгыг тодорхойлох, тухайн ИТХ, түүний дотоод бүтцийн нэгжийн ажлын төлөвлөгөөнд тусгасан ямар ажилтай уялдаж байгааг тусгах, хүрэх үр дүнг нарийвчлан тодорхойлох**1.**2.**3.* |
| **Хэрэгжүүлэх үйл ажиллагааны төлөвлөгөө, хугацаа**  | Хийх ажил | Хугацаа | Хариуцах эзэн | Эрсдлийн үнэлгээ | Хүрэх үр дүн |
| *1.* |  |  |  |  |
| *2.* |  |  |  |  |
| **Гүйцэтгэх аргачлал**  | *Ажлыг гүйцэтгэх арга зүй, шалтгаан, үндэслэл* |
| **Санхүүжилтийн хэмжээ, зардлын тооцоо, төлөвлөгөө** | *Үйл ажиллагааны төрлөөр, төслөөс хүсэж буй санхүүжилт болон орон нутгийн хувь оролцоо, чухам юунд, хэзээ, яаж зарцуулагдах зэргийг оруулна.* |
| **Эрсдэл бэрхшээл, шийдлийн хувилбарууд** | *Төсөл хэрэгжүүлэх явцад учирч болох эрсдэл, бэрхшээлийг урьдчилан тооцох, шийдэрлэх арга замыг тодорхойлох*  |
| **Үнэлгээ, дүгнэлт тайлан** | *Энэ хэсэгт төслийг яаж үнэлж дүгнэх, хэрэгжилтэнд хэрхэн хяналт тавих, үр дүнгээ хэрхэн тооцох аргачлал, тайлагнах тухайгаа дурдана.* |
| **Төслийн баталгаат байдал** | *Энд төслөөр олсон амжилтаа бататгах, үйл ажиллагаагаа тогтворжуулах, өргөжүүлэхийн тулд дараагийн санхүүжилтийн эх үүсвэрээ хэрхэн шийдэх, төсөл дууссаны дараа энэхүү ажил, санаачлага дэмжигдэх үндэслэл, нөөц бололцоо бий эсэхээ нотолно.*  |

1. **Тэтгэлгийн үйл ажиллагааны тайланг доорх загварын дагуу бичиж ирүүлнэ.**

9.1**. Тэтгэлэгт төслийн хүрээнд хэрэгжүүлсэн үйл ажиллагаа**

|  |  |  |  |  |  |
| --- | --- | --- | --- | --- | --- |
| № | Хэрэгжүүлсэн үйл ажиллагаа | Хэзээ | Хариуцан гүйцэтгэгч,  ба хамрагдсан, оролцсон хүний тоо (хүйсээр ангилсан байх) | Үйл ажиллагааны үр дүн (товч) | Үйл ажиллгааны зардал (задаргаагаар) |
| 1 |  |  |  |  |  |
| 2 |  |  |  |  |  |
| 3 |  |  |  |  |  |
| 4 |  |  |  |  |  |
| 5 |  |  |  |  |  |
| 6 |  |  |  |  |  |

9.2. **Хүрсэн үр дүн** (Дээрх үйл ажиллагааг хэрэгжүүлсний үр дүнд бий болж буй үр дүн, ололт)

1.

2.

3.

9.3. **Сайн туршлага** (Хүрэх үр дүн, гүйцэтгэх арга зам нь тодорхой болсон цаашид бусад хурлууд авч хэрэгжүүлэх боломжтой үйл ажиллагаа, дүрэм, журам, аргачлал зэрэг)

1.

2.

3.

9.4. **Санал, зөвлөмж** (Тэтгэлгийг хэрэгжүүлэгч олон улсын байгууллага, төсөл, хөтөлбөрт хүргэх санал болон холбогдох хууль, дүрэм, журамд оруулах нэмэлт, өөрчлөлтийн санал зэрэг)